আদিবাসী ছাত্রীকে ধর্ষণ-খুনে নিজেকে নির্দোষ দাবি বীরভূমের শিক্ষকের

মনা বীরবংশী, বীরভূম, ২৮ অক্টোবর: বীরভূমের (Birbhum) রামপুরহাটে (Rampurhat) আদিবাসী নাবালিকা ছাত্রী ধর্ষণ (Rape) খুন (Murder) কাণ্ডে নিজেকে নির্দোষ বলে দাবি করলেন অভিযুক্ত শিক্ষক মনোজ পাল (Teacher Monoj Paul)। আজ থেকে রামপুরহাট আদালতে (Rampurhat Court) শুরু হচ্ছে সাক্ষ্য গ্রহণ প্রক্রিয়া। রামপুরহাট আদালতে ধৃত শিক্ষককে তোলার সময় নিজেকে নির্দোষ বলে দাবি করেন। অপ্রীতিকর ঘটনা এড়াতে আদালত চত্বরে প্রচুর পুলিশ মোতায়েন করেছে বীরভূম জেলা পুলিশ।

উল্লেখ্য, বীরভূমের রামপুরহাটের বারোমিশিয়া গ্রামের সপ্তম শ্রেণীর নাবালিকা আদিবাসী ছাত্রী ২৮ শে আগস্ট নিখোঁজ হয়। পরিবারের তরফ থেকে রামপুরহাট থানায় মিসিং ডায়েরি করা হয়। ঘটনার কুড়ি দিন পর নাবালিকা ছাত্রী টুকরো টুকরো বস্তা বন্দী দেহ উদ্ধার করে রামপুরহাট থানার পুলিশ। রামপুরহাট থানার কালিডাঙ্গা থেকে খর্বনা যাওয়ার রাস্তায় নির্জন একটি কান্দর থেকে বডি উদ্ধার হয়। রামপুরহাট থানার পুলিশ তদন্ত প্রক্রিয়ায় নেমে খুন হওয়া নাবালিকা আদিবাসীর ছাত্রীর শিক্ষক মনোজ পালকে গ্রেফতার করে।

ঘটনার গভীরতা বুঝে উত্তাল হয় গোটা রামপুরহাট। গোটা রাজ্যের আদিবাসী জনজাতি সংগঠন প্রতিবাদ আন্দোলনে নামে। ধৃত শিক্ষকের ফাঁসির দাবি তোলা হয়।

আরও পড়ুন- গতি বাড়িয়ে ধেয়ে আসছে মন্থা, মঙ্গলে ল্যান্ডফল!

বীরভূম জেলা পুলিশ সুপার আমানদ্বীপের নেতৃত্বে পুলিশের একটি স্পেশাল টিম গঠন করা হয়। নাবালিকা ছাত্রীর দেহ উদ্ধারের দশ দিনের মাথায় রামপুরহাট আদালতে চার্জশিট পেশ করে পুলিশ। পুলিশের পক্ষ থেকে জানানো হয়, তদন্ত প্রক্রিয়ায় সন্তুষ্ট। দ্রুত তদন্ত প্রক্রিয়া শেষ করে চার্জশিট দেওয়া হয়েছে। সাক্ষ্য গ্রহণ শুরু হয়ে যাবে। কঠোর শাস্তি হবে অভিযুক্ত শিক্ষকের।

দেখুন আরও খবর-